Sinä elävä

Sinä elävä () on ruotsalaisen Roy Anderssonin ohjaama ja käsikirjoittama elokuva. Elokuvan nimi on lainaus eräästä Johann Wolfgang von Goethen Roomalaisia elegioita -teoksessa julkaistusta runosta.

Elokuvan kuvaaja on Gustav Danielsson, leikkaaja Anna Märta Waern, puvustaja Sofia Frykstam ja musiikkivastaava Benny Andersson. Elokuvan ovat tuottaneet Philippe Bober ja Pernilla Sandström.

Elokuva on Ruotsin virallinen ehdokas vuoden 2008 parhaaksi vieraskielisen elokuvan Oscar-palkinnon saajaksi.

Elokuvan maailman ensi-ilta oli 24. toukokuuta 2007 Cannesin elokuvajuhlilla. Ruotsin ensi-ilta oli 21. syyskuuta 2007 ja Suomen ensi-ilta 19. lokakuuta 2007 Helsingissä.

Elokuva on keskimmäinen osa Anderssonin ”trilogiasta ihmisenä olemisesta”, jonka ensimmäinen osa on Toisen kerroksen lauluja (2000) ja kolmas osa Kyyhkynen oksalla istui, olevaista pohtien (2014).

Lähteet

Aiheesta muualla 

 
 	
 
 
 
 
 	
 	
 	
 	
 
 Markku Soikkeli: Sinä elävä.

Ruotsalaiset draamaelokuvat
Vuoden 2007 ruotsalaiset elokuvat
Roy Anderssonin ohjaamat elokuvat
Mustan komedian elokuvat